paragraph_text: Marija od Isusa Agredska također je aktivno vodila prepisku s tadašnjim španjolskim kraljem Filipom IV. Upoznao ju je 1643. i na njegov zahtjev razmijenjivali su pisma do smrti, više od 22 godine. On ju je jako poštovao i smatrao da može saznati Božju volje preko nje. Ona je bila tri godine starija, a oboje su umrli 1665., ona u svibnju, a on u rujnu. Budući da se radilo o tajnoj privatnoj prepisci, kralj je presavio list papira na pola i na pola napisao svoja pitanja. Po dolasku u samostan, Marija od Isusa Agredska odgovorila je kralju na drugoj polovici i vratila pismo. Na taj se način kralj nadao da će njegova pisma ostati tajna. U samostanu su međutim, napravljene kopije kraljevih pisama, tako da je prepiska sačuvana do danas. Marija od Isusa Agredska kralju je davala mnogo savjeta o vjerskim, političkim i administrativnim pitanjima. To je povjesničarima u kasnijim vremenima dalo bolje razumijevanje i znanje o događajima koji su se događali u to vrijeme.